ועדת הכספים, כנסת 20, פרוטוקול מספר 880, 2017-12-05 14:00

משה גפני: אני פותח את ישיבת ועדת הכספים.

משה גפני: על סדר היום סירובן של חברות הביטוח למכור ביטוחים מקיפים לנהגים, הצעה לדיון מהיר של חברת הכנסת עליזה לביא.

משה גפני: בפתח הישיבה אני מבקש לברך את ליאור רוזנפלד, נשיא לשכת סוכני הביטוח ואת החברים שנמצאים כאן.

משה גפני: אני מברך אתכם.

משה גפני: ועדת הכספים היא ועדה ידידותית לסוכני הביטוח.

משה גפני: אתם בטח יודעים את זה.

משה גפני: אנחנו עושים הכול על מנת לעזור לכם.

משה גפני: גם בקדנציה הזאת שלכם אני מקווה שבעזרת השם אנחנו נמשיך את שיתוף הפעולה.

משה גפני: אני מברך אתכם בהצלחה.

משה גפני: העבודה שלכם היא עבודה חשובה.

משה גפני: עליזה לביא, בבקשה, הבמה לרשותך.

עליזה לביא: תודה אדוני.

עליזה לביא: שלום לכולם.

עליזה לביא: אני מצטרפת לברכות.

עליזה לביא: ביקשתי את הדיון הזה כדי לדבר על שערורייה.

עליזה לביא: כולנו נהגים, אתה, אני, הילדים שלנו, חשופים לסיכון כלכלי אדיר כשבעצם אנחנו מעורבים, באשמתנו או שלא באשמתנו, בשתי תאונות דרכים.

עליזה לביא: הייתי אורחת בכנס לשכת סוכני הביטוח – ברכות על הכנס המרשים שבאמת הביא מנעד רחב של נושאים – נחשפתי לתלונות רבות, אדוני היושב ראש, מצדים של סוכני הביטוח ולפיהן חברות הביטוח מסרבות לבטח נהגים גם במקרים של שתי תביעות בלבד במהלך שלוש השנים האחרונות.

עליזה לביא: אין שום הבחנה בין תאונות קלות לתאונות מורכבות וחמורות.

עליזה לביא: גם נהגים שאין להם היסטוריית תביעות, רקורד, שלא הייתה להם פוליסה שרשומה על שמם, הם מסורבים על ידי חברות הביטוח ולא מסוגלים להגן על עצמם לגמרי מפני נזק עתידי או תביעה כזאת או אחרת.

עליזה לביא: אדוני, מדובר בתופעה.

עליזה לביא: לא מדובר בחברה אחת או שתיים.

עליזה לביא: יש כאן תופעה רחבה וזה מהלך שמבצעות אותו חברות הביטוח משיקולים ואינטרסים צרים כלכליים שלהן בלבד.

עליזה לביא: אני כמובן מכירה בזכות של חברות הביטוח להתנהל על פי מודל כלכלי שישרת אותן ואת האינטרסים שלהן, אבל אפשר לעשות את זה באמצעות העלאת פרמיות, בזיהוי של נהגים מסוכנים ועוד ועוד, אבל מכאן ועד החלטה כזאת גורפת ופוגענית, שתי תביעות ולא מבטחים אנשים ואין שום חלופה אחרת, אנחנו באמת מפקירים כאן את ציבור הנהגים והנהגות במדינת ישראל, גם לסיכון כלכלי גדול וגם לחרדה.

עליזה לביא: הגיעה אלי דוגמה מאלי עמרם שהיה מבוטח במשך שלושים שנים עם רקורד ללא רבב, ואז היו לו שתי תביעות קטנות בתוך שלוש שנים וזהו.

עליזה לביא: כל שלושים השנים שהוא היה ילד טוב ושילם והכול היה בסדר ושום תביעה, הכול נמחק לו.

עליזה לביא: הוא נותר ללא ביטוח צד ג'.

עליזה לביא: יש כאן כשל רציני, כשל מהותי שצריך להידרש אליו וצריך לתקן אותו.

עליזה לביא: אי אפשר לאפשר למצב הזה להמשיך ולהתקיים.

עליזה לביא: נמצאים כאן סוכני הביטוח, שתכף ירחיבו, שעושים את עבודתם וצריך לראות איך אנחנו עושים ומטפלים בזה.

עליזה לביא: אני יודעת שבמשרד האוצר, הגוף המפקח, ותכף נשמע אותם, הדברים לא נוחים אבל אדוני, אם הדברים יישארו כך, אנחנו נצטרך להידרש לזה ולחשוב איך אנחנו פותרים את זה בכלים שעומדים כאן בכנסת לרשותנו.

משה גפני: תודה רבה.

משה גפני: משרד האוצר.

<אלעד אלקובי: רשות שוק ההון.

<אלעד אלקובי: דיברתי עם אורנה, היועצת של חוברת הכנסת לביא, ואנחנו אכן מכירים את הסוגיה.

<אלעד אלקובי: כמו שאמרתי לה, אנחנו בוחנים את החלופות שלה.

<אלעד אלקובי: היא נמצאת על סדר יומנו.

משה גפני: אתה יכול להסביר את התופעה הזאת?

<אלעד אלקובי: כן.

<אלעד אלקובי: אני אסביר.

<אלעד אלקובי: לחברות הביטוח יש מדיניות ניהול סיכונים על פיה הם מתמחרים ומקבלים לביטוח.

<אלעד אלקובי: אנחנו מדברים כרגע רק על פוליסה שמדברת על רכב רכוש.

<אלעד אלקובי: כלומר, על מה שאנחנו קוראים מקיף ופוליסה צד ג'.

<אלעד אלקובי: לא על רכב חובה.

<אלעד אלקובי: אנחנו מדברים על נזק לרכוש שנגרם לרכב המבוטח.

<אלעד אלקובי: כמו שציינה חברת הכנסת לביא, גם מבדיקות שאנחנו ערכנו, אני לא יודע אם אלה שתי תביעות, לדעתי אלה יותר משתי תביעות.

<אלעד אלקובי: שתי תביעות היום, נחסמת אפשרות הפקה אוטומטית, מה שמכירים סוכני הביטוח, ונדרש נתון קפדני.

<אלעד אלקובי: מעל שלוש תביעות, יש סירוב מוחלט.

<גיל סלומון: לא.

<אלעד אלקובי: אני מדבר על הנתונים שעומדים בפני.

<גיל סלומון: זה לא נכון מה שאתה אומר.

<גיל סלומון: אתה אומר דברים שהם לא נכונים.

<גיל סלומון: אתה סתם מטעה.

<אלעד אלקובי: עוד רגע.

<גיל סלומון: אתם לוקחים דוגמה מחברה אחת וזה לא נכון.

<אלעד אלקובי: גם אנחנו, עת הגיעו אלינו פניות, נעזרנו בלשכת סוכני הביטוח, בקודמו של ישראל בתפקיד, אריאל מונין, כדי למצוא פתרון לאנשים שסורבו בביטוח.

<אלעד אלקובי: יחד עם זאת, אנחנו עובדים על פתרון לאפשר מגוון רחב של מוצרים חדשניים ובמוצרים אני מדבר על פוליסות שיהיו על המדף בפני המבוטחים.

משה גפני: יש לכם סמכות מול חברות הביטוח לחייב אותן?

<אלעד אלקובי: לא מדובר כאן על ביטוח חובה.

משה גפני: הבנתי.

משה גפני: אני שואל האם יש לכם סמכות.

<אלעד אלקובי: יש לנו סמכות.

<אלעד אלקובי: אנחנו מגדירים פרמטרים לאורם נבחנת האפשרות לקבל או לא לקבל מבוטחים.

<אלעד אלקובי: אנחנו מאשרים את התעריפים ובאמצעות הכלים האלה אנחנו נפעל לפתרון הבעיה.

משה גפני: תודה רבה.

משה גפני: איגוד חברות הביטוח.

משה גפני: גיל סלומון.

משה גפני: אפשר לתת לך תעודת אורח כבוד כאן.

<גיל סלומון: אדוני היושב ראש, קודם כל, צר לי שלא פנו אלינו לפני הדיון הזה כיוון שהנתונים שיש בידינו הם נתונים שונים לגמרי.

<גיל סלומון: זאת אומרת, יש כאן טענה של הסוכנים – ובהזדמנות זו אני מברך את הנשיא החדש הנכנס.

<גיל סלומון: יש לנו יחסים טובים עם הנשיא הקודם ואני בטוח שגם עם הנשיא הנוכחי נעשה הרבה דברים משותפים.

<גיל סלומון: יש מקומות שאנחנו קצת חלוקים וזה כנראה אחד מהם.

<גיל סלומון: אנחנו מכירים דברים אחרים לגמרי.

<גיל סלומון: אני לא נכנס לרזולוציות של הטענה מכיוון שזה נכנס כאן לעניינים עסקיים של כל חברה וחברה ואסור לי להיכנס לזה.

<גיל סלומון: אני לא יכול לקבל נתונים מחברות.

<גיל סלומון: אני יכול לדבר על התופעה אם וכאשר.

<גיל סלומון: אני קיימתי שיחות עם כמה חברות.

<גיל סלומון: אין דבר כזה גורף שאי אפשר למצוא ביטוח לבן אדם שיש לו שתי תביעות.

<גיל סלומון: זה מאוד מאוד סובייקטיבי – גם הפיקוח מכיר את זה – וזה תלוי כמובן בגודל התביעה, מה היה ומה הרבע.

משה גפני: אומרת חברת הכנסת עליזה לביא שזאת תופעה שמשרד האוצר לא מתעלם ממנה.

<גיל סלומון: נכון.

עליזה לביא: הבאתי דוגמאות.

<גיל סלומון: גם אני יכול להביא דוגמאות.

<גיל סלומון: אני דיברתי הבוקר עם בן אדם שהיו לו שתי תביעות וחברת הביטוח ביטחה אותו.

<גיל סלומון: שתי תביעות היו לו בשלוש השנים האחרונות.

<גיל סלומון: בואו נזכיר במה מדובר.

<גיל סלומון: לא מדובר באשמתו או לא באשמתו.

<גיל סלומון: מדובר בנהגים שבאשמתם נגרמה התאונה.

<גיל סלומון: זאת אומרת, נהגים שהם נהגים לא זהירים.

<גיל סלומון: אני הייתי מצפה שכאן יעמדו נציגי אור ירוק והגופים שרוצים למנוע תאונות דרכים ויעודדו את חברות הביטוח לבוא חשבון עם אותם נהגים לא זהירים.

<גיל סלומון: אדוני היושב ראש, אני רוצה לומר משהו אישי.

<גיל סלומון: אני אדם שנפגע בתאונת דרכים.

<גיל סלומון: שכבתי חודשיים בבית חולים בגלל נהג פורע בתאונת פגע וברח.

<גיל סלומון: אני לא מבין מדוע אנחנו צריכים להגן על נהגים שהם פורעים.

<גיל סלומון: מדובר בנהגים לא זהירים שהתאונה נגרמה באשמתם.

<קריאה: לא תמיד זה נכון.

משה גפני: ליד השולחן הזה יש לאנשים כישרונות להפוך תלונה לביקורת הפוכה.

<גיל סלומון: לא.

<גיל סלומון: אני לא שם.

משה גפני: לא חשוב, אבל אתה עושה את זה לא רע.

משה גפני: אני רוצה לדעת על נהג שאתה לא יודע אם הוא זהיר או לא זהיר.

משה גפני: הוא עבר תאונה פעם, פעמיים, שלוש, מבטחים אותו או לא מבטחים אותו?

משה גפני: תכף נדבר על הנהגים הלא זהירים.

<גיל סלומון: נהגים שתבעו פעמיים, זה אומר שהתאונה נגרמה, שהם אחראיים.

משה גפני: מה זה אומר?

<קריאה: זה לא נכון.

<גיל סלומון: מדובר בנהגים שבאשמתם.

<גיל סלומון: אם זה לא באשמתו, זאת לא תביעה שלו.

משה גפני: אתה מאשר שיש תופעה כזאת?

<גיל סלומון: לא.

<גיל סלומון: ממש לא.

<גיל סלומון: אני אומר שאני לא יודע להיכנס לרזולוציות.

משה גפני: אתה רוצה שנביא לדיון הבא את אור ירוק?

<גיל סלומון: אני אשמח, אבל אני אומר יותר מזה.

<גיל סלומון: אדוני היושב ראש, אני יודע בוודאות - - -

משה גפני: לא מתנהלים כך.

משה גפני: עם כל הכבוד.

<גיל סלומון: עוד משפט.

<גיל סלומון: הטענה שבאופן אוטומטי – זה גם מה שהפיקוח אומר כאן – ננעלת האפשרות לאנשים לקבל ביטוח מקיף, היא טענה לא מדויקת מכיוון שזה דבר סובייקטיבי ויש חברות שמתנהלות בצורה עסקית.

<גיל סלומון: כיוון שמדובר כאן בעניין עסקי של כל חברה וחברה, קשה לי להתייחס לרזולוציות שמדברים עליהן אבל אני יודע בוודאות שהדבר לא מדויק במאה אחוזים.

משה גפני: תודה רבה.

משה גפני: סוכני הביטוח.

<ליאור רוזנפלד: קודם כל, תודה על הברכות, חבר הכנסת גפני.

<ליאור רוזנפלד: אני יודע שאתה חבר אמת.

<ליאור רוזנפלד: תודה לכם איגוד חברות הביטוח.

<ליאור רוזנפלד: בהחלט נעבוד בשיתוף פעולה.

<ליאור רוזנפלד: אבל חבר הכנסת גפני, צריך לשים את הדברים כפי שהציגה חברת הכנסת לביא.

<ליאור רוזנפלד: מה זה שתי תביעות?

<ליאור רוזנפלד: מבוטח שיש לו שתי תביעות בשלוש שנים, זה יכול להיות מצב שהוא החנה את הרכב בקניון, חזר אחרי חצי שעה והרכב שלו נמצא עם מכה שקיבל מרכב אחר שנעלם וברח.

<ליאור רוזנפלד: זאת נחשבת תביעה.

<ליאור רוזנפלד: במרבית חברות הביטוח נזק טבע נחשב לתביעה.

<ליאור רוזנפלד: מבוטח החנה את הרכב בחורף, ברד פגע ברכב שלו, תיקן תיקון פחחות וזה נחשב לתביעה.

<ליאור רוזנפלד: האם הוא נהג עבריין?

<ליאור רוזנפלד: ממש לא.

<ליאור רוזנפלד: תסכימו אתי שלא.

<ליאור רוזנפלד: שתי תביעות במשך שלוש שנים יכולות להתרחש בחודש הראשון של השנה הראשונה ובחודש האחרון של השנה השלישית.

<ליאור רוזנפלד: האם הוא נהג מסוכן?

<ליאור רוזנפלד: לא.

<ליאור רוזנפלד: בואו נסכים, הוא לא נהג מסוכן.

<ליאור רוזנפלד: יש הנחיה גורפת בחברות הביטוח לא לקבל נהג כזה לביטוח מקיף ולביטוח צד ג'.

<ליאור רוזנפלד: הזכירו קודם את אור ירוק שיותר עוסקים אולי בפגיעות גוף.

<ליאור רוזנפלד: נהג עבריין שיש לו בעיה בפגיעות גוף, מוצא את הפתרון בסופו של דבר ב-פול.

<ליאור רוזנפלד: נהג שיש לו בעיה בתביעות רכוש נשאר ללא כיסוי.

<ליאור רוזנפלד: איפה הפתרון לאותם נהגים?

<ליאור רוזנפלד: אותם נהגים ניגשים אחר כך לקולקטיבים מסוימים, ואני מניח שזה הפתרון שחברנו הזכיר כאן, לקולקטיב של עובדי חברת חשמל, לקולקטיב של רפא"ל, של עובדי מדינה, ואז הוא נכנס ולא בוחנים את מצב התביעות שלו.

<ליאור רוזנפלד: לא רק שהוא לא צריך להציג אישור היעדר תביעות אלא הוא נכנס גם אם היו לו שמונה תאונות בשלוש שנים.

<ליאור רוזנפלד: גם אז הוא מתקבל.

<ליאור רוזנפלד: עם ישראל כולו, האנשים שלא חברים באותם קולקטיבים, אותם חלשים שלא מסוגלים למצוא את הפתרון הזה, מודיעים להם שאין להם יותר ביטוח והם נשארים בלי ביטוח.

<ליאור רוזנפלד: הרכב שלהם מופקר בכביש ללא ביטוח.

<ליאור רוזנפלד: הם נוסעים בכביש ללא ביטוח ואותו הדבר, חבר הכנסת גפני, בנושא ביטוחי צד ג'.

<ליאור רוזנפלד: מי עושה ביטוח צד ג'?

<ליאור רוזנפלד: הסטודנטים, האנשים החלשים יותר שקונים רכבים ישנים.

<ליאור רוזנפלד: כל אלה, אותם חלשים בחברה, נשארים ללא ביטוח.

<ישראל גרטי: הבעיה היא בעיה שהתחילה עם חברה אחת והיום זאת תופעה.

<ישראל גרטי: בשנה האחרונה חברה אחת מובילה התחילה את זה אי שם לפני שנה וזה עבר בין כל חברות הביטוח.

<ישראל גרטי: היום יש רק חברה אחת שרשמית מוכנה לבטח נהגים עם שתי תביעות.

<קריאה: חברה אחת.

<קריאה: זאת לא תופעה.

<ישראל גרטי: אמרתי שחברה אחת התחילה.

משה גפני: אני מבקש לא להשיב.

משה גפני: אני רוצה להתמקד בדיון ולסכם אותו.

<ישראל גרטי: היום יש חברה אחת, בשם שלמה חברה לביטוח, שמוכנה לבטח נהג עם שתי תביעות אבל התנאי הוא שכל תביעה לא תעבור על 10,000 שקלים, שגם זה מהווה בעיה מסוימת.

<ישראל גרטי: זאת בעיה אחת.

<ישראל גרטי: הבעיה השנייה שיש לנו היא שאין הגדרה מדויקת מה זאת תביעה.

<ישראל גרטי: האם תביעה של אלפיים שקלים היא תביעה?

<ישראל גרטי: האם מבוטח שעשה תאונה וצריך להגיע עכשיו עם המבוטח השני לבית משפט ובסוף בית המשפט קובע שהוא בסדר וחברת הביטוח שילמה לו והיא חוזרת בתביעה לצד השני, האם זאת נחשבת תביעה?

<ישראל גרטי: כן נחשבת תביעה כי לפעמים התהליך אורך שנתיים ושלוש ובינתיים הוא חסום.

<ישראל גרטי: יש כאן בעיה שהיא בעיה גורפת.

<ישראל גרטי: היה מנגנון שהיה מאוד שקוף.

<ישראל גרטי: נהג עם היעדר תביעות היה מקבל בשלוש שנים 22.5 אחוזים ואם היו לו תביעות, הוא לא היה מקבל את ההנחות.

<ישראל גרטי: חברות הביטוח עושות מה שהן רוצות בקטע הזה ואנחנו כסוכני ביטוח נתקלים בבעיה שהיא מאוד קשה.

<ישראל גרטי: אנחנו צריכים לתת שירות למבוטחים שלנו ואנחנו מוצאים את עצמנו צריכים להתחנן למצוא כיסוי, שאיזושהי חברת ביטוח תעשה לנו טובה אבל אם יש לו במקרה עסק גדול, איכשהו נבטח אותו.

<ישראל גרטי: הנושא השני הוא הפרמיה.

<ישראל גרטי: אם אנחנו מצליחים להשיג אישור מיוחד - דרך אגב, לפעמים זה מצחיק.

<ישראל גרטי: בדרגות של סמנכ"ל בחברת ביטוח, הוא צריך לתת לי אישור לבטח מבוטח כזה - אני לא יכול להתווכח על הפרמיה.

<ישראל גרטי: הפרמיה יכולה להיות מאה אחוזים יותר.

<ישראל גרטי: צריך לבנות מנגנון מאוד ברור.

עליזה לביא: אדוני, אני קצת מופתעת מהדברים של גיל.

עליזה לביא: לצערי העניין כאן הוא לא חינוך של הציבור אלא זה עניין של לעשוק את הציבור.

עליזה לביא: למה אתם מובילים?

עליזה לביא: אתם מובילים לכך שפשוט לא ידווחו על התאונות.

עליזה לביא: זה בעצם הרצון.

עליזה לביא: בואו נקרא לילד בשמו.

עליזה לביא: אין כאן שום מהלך.

עליזה לביא: הלוואי שהייתי רואה את חברות הביטוח נרתמות לתופעה של תאונות הדרכים.

<גיל סלומון: יש לנו קרן מחקרים ואנחנו משקיעים בזה מיליוני שקלים.

<גיל סלומון: נשלח לך את כל המחקרים.

עליזה לביא: יופי.

עליזה לביא: אני גם אשמח להפגיש אותך עם אנשים.

משה גפני: חברות הביטוח אמורות לקבל פרס ישראל על ההתנהגות המוצלחת שלהן.

משה גפני: תשאיר את זה בינתיים כך.

<גיל סלומון: בנושא תאונות הדרכים, אנחנו עובדים.

משה גפני: איך שאתם עובדים, אני יודע.

משה גפני: הרי חיפשתי אתכם מתי שלאשתי הייתה בעיה עם חברת ביטוח.

עליזה לביא: הנה.

עליזה לביא: הגענו.

משה גפני: מה עכשיו?

עליזה לביא: כל הכבוד.

עליזה לביא: אני אתך לגמרי לאורך כל הדרך.

עליזה לביא: אתה רואה, חזרתי בתשובה.

עליזה לביא: אנחנו לא רבים אלא אנחנו עכשיו חברים.

משה גפני: אז מה, יתחיל לשעמם לי?

עליזה לביא: נשארתי שבת בהית'רו.

עליזה לביא: היה איחור בטיסה לישראל, נחתי שלוש דקות לפני שבת ונשארתי.

משה גפני: כל הכבוד.

עליזה לביא: אני רוצה לפנות אליך, גם לאדוני היושב ראש אבל גם אליכם באוצר חבריי מרשות שוק ההון.

עליזה לביא: אני מברכת גם את העומדת בראש הרשות ואני יודעת שאתם קשובים וגם היא הופתעה לשמוע על כך בכנס ואמרה שהיא תידרש לנושא.

עליזה לביא: אני רוצה לשאול אתכם, ראשית, מה אתם הולכים לעשות, מתי תאמרו לנו מה אתם הולכים לעשות ואדוני היושב ראש, עד מתי ניתן להם.

עליזה לביא: אם לא, אני מציעה שאנחנו כאן נחוקק חוק.

<ישראל גרטי: אם אפשר לומר עוד דבר קטן.

<ישראל גרטי: התמקדנו כאן במבוטח עם שתי תביעות.

<ישראל גרטי: יש מבוטח, בחור בן שלושים, שהרכב הראשון שהוא קונה הוא כשהוא בן שלושים ואי אפשר לבטח אותו כי אין לו עבר ביטוחי.

<ישראל גרטי: אתה לא יכול לבטח אותו אפילו בצד שלישי.

משה גפני: לא.

<ישראל גרטי: כן.

משה גפני: גיל?

עליזה לביא: הנה, הדובר שלי יכול להעיד.

<קריאה: קניתי רכב חדש.

<קריאה: אין לך עבר ביטוחי.

משה גפני: אתה יכול לעשות לו ביטוח?

<ישראל גרטי: הוא צריך לרמות.

<קריאה: הייתי צריך לשקר ולומר שאני נוהג את הרכב של ההורים.

<גיל סלומון: אני יכול לבדוק את הנושא.

<גיל סלומון: זה לא מוכר לי.

<גיל סלומון: אני לא חברת ביטוח, אני מזכיר לכם.

<גיל סלומון: אני לא יודע להתמודד עם טענות כאלה.

<גיל סלומון: זה נשמע לי קצת מוזר.

<ישראל גרטי: אני אומר לך שזאת תופעה.

משה גפני: לגבי הנושא הזה, גיל, אני רוצה ממך תשובה.

משה גפני: תבדוק את זה עם חברות הביטוח.

משה גפני: זה מעניין.

משה גפני: הוא לא עושה תאונות והוא לא הגיש תביעות אלא הוא פשוט נוהג ברכב והוא מבקש לעשות ביטוח.

משה גפני: אם לא עושים לו, נתחיל להלאים את חברות הביטוח.

<ישראל גרטי: אפילו לא צד שלישי.

משה גפני: יש לנו כוח.

משה גפני: אנחנו יכולים להגיד שכל הרווחים של חברות הביטוח הולכים לקופת המדינה.

משה גפני: זה בסדר?

משה גפני: הוא לא שם לב למה שאמרתי.

<גיל סלומון: שמעתי.

<ליאור רוזנפלד: חבר הכנסת גפני, זאת סלקציה.

<ליאור רוזנפלד: מדובר כאן באנשים שלא יכולים להוכיח את העבר הביטוחי כי זה רכב ראשון שלהם.

משה גפני: אני רוצה תשובה על זה.

משה גפני: גיל, אני רוצה תשובה.

משה גפני: לא נשאיר דבר כזה באופן כזה.

<גיל סלומון: אני רק אומר שלדעתי מה שמוצג כאן זה מקרה קצה.

<ישראל גרטי: אנחנו יום יום נתקלים במקרה ובהסברים שנתנה חברת הכנסת עליזה לביא.

משה גפני: אני רוצה תשובה מחברות הביטוח לגבי הסיפור הזה.

משה גפני: אני מבקש את אותה תשובה מרשות שוק ההון והביטוח.

משה גפני: אני רוצה לדעת האם נהג חדש או שפעם ראשונה מבטח את הרכב שלו, האם הוא צריך להביא תעודות כי אין לו היסטוריית ביטוח.

<ישראל גרטי: מעל גיל 26.

משה גפני: אני רוצה תשובה על הדבר הזה.

משה גפני: אני רוצה ממך וממך.

משה גפני: לא קשור לדיון.

משה גפני: זה מעניין לעניין באותו עניין אבל זה לא הדיון.

משה גפני: היות ומדובר בדיון מהיר, אני מבקש ברשותך להציע הצעת סיכום שתונח על שולחן הכנסת, כפי שאנחנו צריכים לעשות על פי התקנון.

משה גפני: חברת הכנסת עליזה לביא העלתה בפני ועדת הכספים תופעה לפיה אחרי מספר תביעות שמוגשות לחברות הביטוח, פעמים אפילו פעמיים, מפסיקים לתת ביטוח מקיף או ביטוח צד ג' בגלל שהיו מספר תביעות ובחלק גדול מהמקרים אפילו שתי תביעות.

משה גפני: ועדת הכספים מחליטה כדלהלן.

משה גפני: אנחנו מבקשים לדעת מאגף שוק הון וגם מחברות הביטוח מה ההגדרה של תביעה.

משה גפני: אנחנו רוצים לדעת מה זה.

משה גפני: האם תביעה היא שני רכבים התנגשו זה בזה וחס וחלילה היו הרוגים או פצועים קשה.

<אלעד אלקובי: תביעה מוגדרת בחוק.

משה גפני: בסדר, תגידו לנו את ההגדרה.

<אלעד אלקובי: יש הגדרה בחוק.

משה גפני: זאת אומרת, אני מחנה את הרכב שלי בחניה ומישהו פוגע בו בלי כוונה.

משה גפני: פניתי לחברת הביטוח וביקשתי שישלמו לי עבור התיקון.

משה גפני: לשם כך אני משלם כל חודש.

<אלעד אלקובי: ההגדרה קיימת.

<אלעד אלקובי: אולי צריך לחדד אותה.

משה גפני: ההגדרה תונח על שולחן הכנסת ותובא לכאן לוועדה.

משה גפני: אנחנו רוצים לדעת מה ההגדרה של תביעה.

משה גפני: אנחנו רוצים לדעת האם יש החלטה באיזשהו מקום שמי שמגיש תביעות לחברות הביטוח הוא איננו יכול אחרי כן לבטח את רכבו.

משה גפני: הדבר השלישי.

משה גפני: האם יש תביעה, שצריך להגדיר אותה, בדיוק איך יודעים שמדובר בתביעה שהיא כתוצאה מרשלנות של הנהג והאם לא חוזרים לאותה הגדרה שמי שיש לו מספר רב של תביעות בגלל רשלנות, שהוא צריך לשלם יותר, הפרמיה יותר גבוהה, אבל להשאיר נהג מבלי אפשרות לעשות ביטוח – הדבר הזה לא מקובל לחלוטין עלינו ככנסת, כוועדת כספים.

משה גפני: אנחנו לא מקבלים את הדבר הזה.

משה גפני: לא מפקירים בן אדם גם אם הוא רשלן.

משה גפני: אם הוא רשלן, יש אפשרויות.

<גיל סלומון: ביטוח חובה תמיד יש לו.

<ישראל גרטי: לא מדברים על ביטוח חובה.

משה גפני: מתחילת הדיון הבנתי שיש לו ביטוח חובה.

משה גפני: אולי גם תשללו לו את הרישיון?

משה גפני: אני לא יודע מה זה החלטה של חברות הביטוח.

משה גפני: אגף שוק ההון, אני עם חברות הביטוח יכול לדבר במונחים, אבל אתך אני יכול לדבר כדבר איש אל רעהו.

משה גפני: אני הרשות המפקחת עליך ואסור לך לעמוד מהצד.

משה גפני: אם התופעה הזאת היא נכונה, אסור לך לעמוד מהצד.

<אלעד אלקובי: חד משמעית, לא עומדים בצד.

משה גפני: אם התופעה הזאת היא נכונה, היא חייבת להיפסק.

משה גפני: צריך לקבל החלטה מושכלת ונורמלית שתעבור את הביקורת הציבורית כאן.

משה גפני: מה זה נקרא תביעה?

משה גפני: מה זה נקרא שחברת הביטוח מחליטה שזאת רשלנות ומה עושים כאשר יש באמת נהג רשלן?

משה גפני: מגדילים לו את הפרמיה, כפי שהיה בעבר?

משה גפני: עשו כל מיני פעולות והפעולות האלה העמידו את הנהגים הרשלנים במקומם.

משה גפני: אני מבקש לדעת.

משה גפני: אתם חייבים להיכנס לעניין הזה ולתת לנו את המסקנות.

משה גפני: אז, בעקבות המסקנות שלכם, וגם ההודעות שלכם, נפעל.

משה גפני: אני יודע שזה לא חל על ביטוח חובה.

משה גפני: אני מדבר רק על הביטוחים המקיפים.

משה גפני: אני רוצה תשובות על כך ואם אפשר לקבל את התשובות בתוך חודש.

עליזה לביא: מתי נחזור ונתכנס?

משה גפני: נראה מה התשובות.

משה גפני: נראה האם יש צורך להתכנס.

משה גפני: אם יש צורך, נתכנס.

<ישראל גרטי: גם לגבי המבוטחים שאין להם היעדר תביעות.

<ישראל גרטי: מבוטחים חדשים.

משה גפני: אתה יודע על התופעה הזאת?

משה גפני: תגידו, אנחנו מדינת עולם שלישי?

<ישראל גרטי: אדם בגיל שלושים שעשה רי-לוקיישן למדינת ישראל ואין לו היעדר תביעות, לא יכול לבטח את עצמו.

משה גפני: גיל, תשובה על הסיפור הזה שהוא לא נושא הדיון אבל הוא מהווה כאן זרז.

עליזה לביא: למה זה לא נושא הדיון?

עליזה לביא: זאת התעמרות של חברות הביטוח.

<ליאור רוזנפלד: אני יכול לחדד לך, חבר הכנסת גפני.

<ליאור רוזנפלד: מבוטח מעל גיל 26.

<ליאור רוזנפלד: עד גיל 26 מבקשים ממנו, וחברות הביטוח עדיין מקלות, הוא יכול להביא אישור היעדר תביעות מההורים, הוא נהג ברכב ההורים כשהוא גר באותה כתובת.

<ליאור רוזנפלד: אם הוא מעל גיל 26, הוא כבר חשוד.

<ליאור רוזנפלד: הוא מיד חשוד.

<ליאור רוזנפלד: מה העבר הביטוחי, יכול להיות שהיה לך ואתה לא מגלה, ואז הוא לא יכול להתקבל לביטוח מקיף.

<ליאור רוזנפלד: הוא צריך להוכיח היעדר תביעות רטרואקטיבי.

<ליאור רוזנפלד: אין לו.

<ליאור רוזנפלד: בחור בגיל 28 שרכש בפעם הראשונה רכב נתקל בבעיה.

משה גפני: אני רוצה תשובות על זה.

משה גפני: תודה רבה.

משה גפני: הישיבה נעולה.